Bygda ligger på sørsiden av Nordfjorden helt vest i kommunen, midt på den lange svingen som fjorden tar mot sør mellom Anda og Stryn. Dette gir et vidt utsyn både inn og ut fjorden fra bygda. Sentrum finner du i fjordkanten der elven og riksveien kommer ned fra Utvikfjellet. Utenfor sentrum består bygda stort sett av små vestlandsgårdsbruk som ligger spredt oppetter fjellsiden på begge sider av elven til rundt 200 moh.